stanford-oval/wikipedia huggingface dataset:
אמקאר פרם
סגל הקבוצה > שחקנים בולטים בעבר ובהווה

שחקנים:
בולגריה מרטין קושב
בולגריה דימיטר טלקייסקי
הונגריה מיקלוס גאל
רוסיה יבגני טיוקאלוב
רוסיה קונסטנטין זיריאנוב
רוסיה אלכסיי רבקו
אסטוניה קונסטנטין וסילייב
סלובקיה מרטין יאקובקו
מונטנגרו ניקולה דרינצ'יץ'
סגל הקבוצה > מאמני הקבוצה

| שנים | מאמן | הישג |
| --- | --- | --- |
| 1993—1994 | רוסיה ויקטור זסולסקי | אליפות פרם (1994), אליפות מחוז פרם (1994), גביע מחוז פרם (1994) |
| 1995—2006 | רוסיה סרגיי אובורין | אליפות הליגה הרוסית השנייה (1998), אליפות ליגת המשנה הרוסית (2003) |
| 2006 | רוסיה איגור אוראליוב (ממלא מקום) |  |
| 2006—2007 2009—2011 | טג'יקיסטן רוסיה ראשיד רחימוב |  |
| 2008 2011—2012 | מונטנגרו מיאודרג בוז'וביץ' | גמר הגביע הרוסי בכדורגל 2007/2008 |
| 2009 | בולגריה דמיטר דימיטרוב |  |
| 2012 2012—2013 | אוקראינה ניקולאי טרובאצ'קוב רוסיה רוסטם חוזין |  |
| 2013—2014 | רוסיה סטניסלב צ'רצ'סוב |  |
| 2014 | רוסיה קונסטנטין פאראמונוב |  |
| 2014 | סרביה צרפת סלאבולוב מוסלין |  |
| 2015—2018 | רוסיה גאדז'י גאדז'ייב |  |
| 2018 | רוסיה ואדים יבסייב |  |

| 2020–2021 | רוסיה אריק אשורבקוב |  |
| 2021– | רוסיה רוסטם חוזין |  |

סרגיי אובורין
ראשיד רחימוב
מיאודרג בוז'וביץ'
דמיטר דימיטרוב
רוסטם חוזין
סטניסלב צ'רצ'סוב
קונסטנטין פאראמונוב
סלאבוליוב מוסלין
גאדז'י גאדז'ייב
תארים

גמר: 2008
מקום רביעי: 2001, 2008
זכייה: 1998, 2003
זכייה: 1995
זכייה: 1994
ראו גם

זבזדה פרם
הערות שוליים

↑  ФК «Амкар» прекратит существование
↑  Источник: ФК "Амкар" 13 июня объявит сотрудникам клуба о прекращении существования
1 2  «Амкар» возвращается: бренд и красно-черная форма нашли новых хозяев
↑  אקדמיית הכדורגל של מחוז פרם
↑  Мы его теряем? В РФПЛ может стать одним клубом меньше
↑  ИГОРЬ РЕЗВУХИН: «"АМКАР" ЛЮБЯТ И УВАЖАЮТ В РОССИИ, А ДОМА КОЕ-КТО НАС СЧИТАЕТ ТУНЕЯДЦАМИ»
↑  נלחמים במינוס: הליגה הרוסית משנה כיוון, אתר מעריב, ראו פסקה בכתבה
↑  Центр подготовки молодых футболистов "Амкар"
↑  אתר האקדמיה
↑  ВЛАСТИ ПЕРМСКОГО КРАЯ ХОТЯТ ВОЗРОДИТЬ «АМКАР». ЧТО ОБ ЭТОМ ИЗВЕСТНО?‏, Match TV
↑  Глава Пермского края планирует возродить «Амкар», ספורט אקספרס
↑  אקדמיית הכדורגל אמקר פרם באינסטגרם
↑  Губернатор Пермского края хочет возродить «Амкар»: «Ведется работа по регистрации клуба в ПФЛ»
↑  Краевые власти официально зарегистрировали футбольный клуб «Амкар»
↑  https://perm.rbc.ru/perm/freenews/602121cd9a7947ff0acc2b4f
↑  «Амкар» прошелся по «Звезде»
| הליגה הרוסית השנייה בכדורגל • קבוצות הכדורגל בעונת 2024 |
| --- | --- | --- |
| בית A | בית A |  |
| בית זהב | אוונגרד קורסק • לנינגראדץ • וולגר אסטרחן • ולס מוסקבה • וולגה אוליאנובסק • ספרטק קוסטרומה • קובאן • קלוגה • צ'ליאבינסק • טקסטילשצ'יק איוואנובו |  |
| בית כסף | קרסנודאר-2 • אירטיש אומסק • מטאלורג ליפצק • סיביר • מורום • וולגה אוליאנובסק • מאשוק-KMV • רודינה-2 • חימיק דזרז'ינסק • טורפדו מיאס • דינמו בריאנסק |  |
| בית B | בית B |  |
| 1 | אמקאר פרם • צ'רטנובו • פורטה טאגאנרוג • סאליוט בלגורוד • ביולוג נובוקובאנסק • דרוז'בה מייקופ • דינמו סטברופול • קובאן הולדינג • דינמו-2 מחצ'קלה • סבסטופול • ספרטק נלצ'יק • פובדה חסביורט • רובין יאלטה • וולנה ניז'ני נובגורוד |  |
| 2 | דינמו וולוגדה • דינמו סנקט פטרבורג • בלטיקה-BFU קלינינגרד • זניט-2 • טורפדו ולדימיר • לוקי אנרגיה • קוונט אובנינסק • ספרטק טמבוב • ריאזאן • צ'יטה |  |
| 3 | אנגושט נזראן • ניז'ני נובגורוד-2 • רוסטוב-2 • נארט צ'רקסק • נוסטה נובוטרויצק • אורנבורג-2 • לאדה טוליאטי • אוראלץ-TS • אורל-2 • אקרון-2 • דינמו קירוב • סטרויטל קאמינסק-שחטינסקי • זניט פנזה • סוקול קאזאן • רובין-2 קאזאן • בלאשיחה • זנאמיה נוגינסק • זנאמיה טרודה אורחובו-זויבו • קולומנה • סאטורן ראמנסקויה • קריליה סובייטוב-2 |  |
| 4 | אירקוטסק • דינמו ולדיווסטוק • דינמו ברנאול • חימקי-M • פרסבט דומודדובו • מטאלורג וידנויה • סחלין • סק"א חברובסק-2 • אוריול • זורקי קרסנוגורסק • טורפדו-2 מוסקבה • רודינה-M • סטרוגינו מוסקבה • ספרטק-2 מוסקבה • דינמו-2 מוסקבה |  |
הרכב אמקאר בעונת 2009.

אוהדי אמקאר
סמל הקבוצה הישן, 1993–2020
נתי אדלר

| --- | --- |

נתי אדלר
 לידה:  1 ביוני 1970 (בן 54)
 מדינה:  ישראל 
 מקום לימודים:  תיכון אלון רמת השרון  בית הספר לקולנוע וטלוויזיה ע"ש סטיב טיש 
 פרופיל ב-IMDb
 
מתוך הסרט התיעודי "אלוהים ואני"
מתוך הסרט התיעודי "הכובעים של ירושלים"
מתוך הסדרה התיעודית "אחים לכל החיים"
נתי אדלר (נולד ב-1 ביוני 1970) הוא יוצר ובמאי של קולנוע תיעודי ועלילתי, בשנים האחרונות מתמקד אדלר ביצירת סרטים וסדרות תיעודיות. סדרות התעודה שיצר וביים עוסקות בבחינה של התפוררות המשפחה בימינו. בסרטים העלילתיים שביים עסק אדלר בדמויות משולי החברה ובביקורת על המערכת הצבאית.
ביוגרפיה

אדלר גדל ברמת השרון.
בוגר תיכון אלון ברמת השרון במגמת תיאטרון.
בצה"ל שירת תחילה בנח"ל ובהמשך, בתור צלם ועורך וידאו בחיל האוויר.
בוגר החוג לקולנוע וטלוויזיה באוניברסיטת תל אביב.
במהלך לימודי הקולנוע כתב וביים את הסרט הקצר "אפס בהתלהבות" (1995). קומדיית אבסורד המתרחשת בצבא, בתור לקב"ן, ובה משחקים, בין היתר הקולנוען דורון צברי והמשורר איתן נחמיאס גלס. הסרט זכה בפרס הסרט הקצר הטוב ביותר בתחרות המכון הישראלי לקולנוע.
ב-1998 כתב (עם איגור ויזמנסקי) וביים את סרט הגמר שלו "ספסיבה קינג-ג'ורג'". בתפקיד הגברי הראשי שיחק ישראל דמידוב. הסרט זכה בפרס מוגרבי על בימוי וצילום.
ב-1999 אדלר ביים שלושה פרקים בסדרה התיעודית "זום". אחד מהפרקים - "ילדים בעיר זרה" - הוא הסרט התיעודי הראשון שנעשה על ילדי העובדים הזרים בישראל.
אדלר הוא תסריטאי (ביחד עם שלומי פרי) ובמאי של "בוצ'אצ'י" – דרמה בת 52 דק' (2001). "בוצ'אצ'י" הופקה עבור 'רשת', במסגרת פרויקט "שיעור מולדת" בעריכת רנן שור. זוהי דרמה קומית המספרת על תחרות שירה שמתקיימת בבסיס חיל האוויר לקראת יום העצמאות. התחרות נערכת בין הטבחים לטייסים. הדרמה היא בעלת נקודת מבט אירונית על המעמדות בצבא. בדרמה משחקים משה פולקנפליקט, יונתן רוזן, פיני טבגר. דודו טסה, שהיה אז בתחילת דרכו, הלחין את המוזיקה ושיחק בתפקיד משנה.
בשנת 2005 אדלר כתב את התסריט וביים ואת הסרט התיעודי "הכובעים של ירושלים". הסרט עוסק בכובעים בעיר - כסממן תרבותי, דתי, מעמדי ומגדרי. את המוזיקה לסרט כתב יוני בלוך. הסרט זכה בפרס פורום היוצרים התעודיים לעריכה והצילום, השתתף בתחרות הרשמית בפסטיבל אידפא באמסטרדם, ובעוד פסטיבלים רבים, ונרכש לשידור במספר רב של תחנות טלוויזיה באירופה.
בשנת 2006, אדלר יוצר ובמאי ראשי של "הבטחנו זה לזו" - סדרה תיעודית בת שישה פרקים על תופעת הגירושין בישראל. הסדרה שודרה בערוץ 10 בהנחיית קובי מידן. כל פרק עוסק בנושא אחר שמאפיין גירושין – הילדים, המעבר מאהבה למלחמה, נאמנות ובגידות, המשפחות החדשות שנוצרות בסיבוב השני, החיפוש אחרי בן זוג חדש והפרק האחרון עוסק בבנים להורים גרושים המנסים ליצור זוגיות.
בשנת 2007 חזר לעסוק בקולנוע עלילתי וביים את "קולולוש", סרט טלוויזיה עלילתי באורך מלא, על פי תסריט של שאול ביבי ועופר טבצ'ניק. בסרט משחקים אלון אבוטבול, יונתן רוזן ושושה גורן.
ב-2009 יזם ביחד עם ערוץ שמונה ואתר "פליקס" פרויקט בשם "אלוהים ואני". מטרת הפרויקט הייתה לעשות סרט בשיתוף הגולשים, הגולשים נקראו לשלוח קטעי וידאו על הקשר שלהם עם אלוהים, ששולבו בסרט. זהו סרט שמתאר את הקשר האישי של אדלר עם אלוהים, כאדם חילוני שאינו קשור לדת הממוסדת.
בשנת 2010 אדלר יזם ביים ושימש כעורך הראשי של הסדרה התיעודית "בטבעת זו", ששודרה שתי עונות רצופות ששודרה בערוץ 10. הסדרה, בהנחיית גלית גוטמן, עוסקת במשברים בחיי הנישואין בישראל. כל פרק בוחן סיבה אחרת שגורמת לנישואים להפסיק לתפקד - משבר הילד הראשון, חלוקת התפקידים בין הקריירה לטיפול בילדים. הסדרה זכתה לרייטינג גבוה ולביקורות משבחות, פורמט הסדרה נמכר למספר תחנות שידור בינלאומיות וב-2014 הוא מופק בצרפת.
ב-2011, כהמשך לסדרה "בטבעת זו", יזם וביים אדלר את הסדרה "אחים לכל החיים". הסדרה עוסקת בקשרים בין אחים ואחיות והיא שודרה בערוץ 10.
אדלר היה חבר הנהלת איגוד הבמאים במשך שנתיים (2004-2002). שימש כלקטור וחונך בפרויקט "כרטיס ביקור" בקרן החדשה לקולנוע וטלוויזיה. הוא מנחה מאז שנת 2012 בחממה לפיתוח פרויקט דוקומנטארי במסגרת איגוד הבמאים.
פילמוגרפיה > תיעודי

| שנה | תפקיד | תוכנית/סדרה | תיאור | ערוץ | חברת הפקה | מידע נוסף |
| --- | --- | --- | --- | --- | --- | --- |
| 2012 | במאי | הפנים של תורמות הביציות (52 דק') | סרט בסדרה התיעודית "הסיפור" | ערוץ 2 (רשת | באזז טלוויזיה |  |
| 2011-12 | יוצר הסדרה במאי ועורך ראשי | אחים לכל החיים | סדרה תיעודית על קשרים בין אחים ואחיות | ערוץ 10 | באזז טלוויזיה |  |
| 2011 | במאי ומפיק | אלוהים ואני (52 דק') | תיעודי | ערוץ 8 |  |  |
| 2010-11 | יוצר הסדרה, במאי ועורך ראשי | בטבעת זו | בהנחיית גלית גוטמן (2 עונות) סדרה תיעודית בת 14 פרקים על חיי הנישואין בישראל | ערוץ 10 |  | מועמדת לסדרה התיעודית הטובה ביותר בתחרות האקדמיה הישראלית, פורמט הסדרה נמכר להפקה במספר מדינות באירופה ובארצות הברית, 2013 - מופקת עונה של הסדרה בצרפת, לערוץ M6 |
| 2008 | במאי פרק | בולדוזר | סדרה תיעודית בהנחיית מיקי רוזנטל | ערוץ 2 |  |  |
| 2006 | יוצר ובמאי ראשי | הבטחנו זה לזו (35 דק' פרק) | סדרה תיעודית בת שישה פרקים על תופעת הגירושין בישראל | ערוץ 10 | באזז טלוויזיה | מועמדות לפרס האקדמיה הישראלית לטלוויזיה לסדרה התיעודית הטובה ביותר |
| 2005 | במאי ותסריטאי | הכובעים של ירושלים (52 דק') | סרט תיעודי | ערוץ 2 |  | זוכה פרס הצילום (איציק פורטל) והעריכה (רון גולדמן) בתחרות פורום היוצרים הדוקומנטריים 2006, תחרות ע"ש וולג'ין - פסטיבל הקולנוע ירושלים 2005, התחרות הרשמית בפסטיבל אידפא באמסטרדם, נרכש לשידור במס' תחנות טלוויזיה באירופה, והשתתף בפסטיבלים בעולם. |
|  | במאי | בולדוג | הפרק הראשון על סי אנד סאן | ערוץ 8 |  |  |
| 2003 | במאי | פרות קדושות (35 דק') | 2 פרקים בסדרה התיעודית, עורך: מיקי רוזנטל | ערוץ 8 | ענני תקשורת |  |
| 2002 | במאי | דו"ח אינטימי | 3 פרקים בסדרה התיעודית. על: מוחמד בכרי, סיגלית לנדאו וישראל הראל | הרשות ה-2 | אולפני הרצליה |  |
| 2000-1999 | במאי | זום (כל פרק 23 דק') | 3 פרקים בסדרה התיעודית "ילדים בעיר זרה" - הסרט התעודי הראשון על ילדי העובדים הזרים בישראל. "בתי מלון" - על הקשר בין בתי מלון לפנטזיות. "המאושרים"- פורטרט קבוצתי של חוויית האושר והחיפוש האנושי אחריו | הרשות ה-2 | עדו צוקרמן וגלית בנגלס |  |
פילמוגרפיה > עלילתי

| שנה | שם הסרט/הדרמה | תיאור | ערוץ | חברת הפקה | במאי | תסריטאי | מידע נוסף |
| --- | --- | --- | --- | --- | --- | --- | --- |
| 2007 | קולולוש | סרט טלוויזיה באורך מלא (80 דק') | HOT | JCS | נתי אדלר | שאול ביבי ועופר טבצ'ניק | תחרות הדרמות ע"ש ענת פרחי בפסטיבל הקולנוע ירושלים. בתמיכת קרן רבינוביץ |
| 2001 | בוצ'אצ'י | דרמה (50 דק'). במסגרת פרויקט "שעור מולדת" בעריכת רנן שור | רשת |  | נתי אדלר | נתי אדלר שלומי פרי | תמיכה של קרן הקולנוע הישראלי וקרן מקור. התחרות לדרמות ע"ש ענת פרחי - פסטיבל ירושלים 2001. ועוד פסטיבלים בעולם.  מועמדות לפרס הדרמה בטקס פרסי אופיר 2001.  הסרט מוקרן בימי עיון רבים בתיכונים ובצבא. |
| 1998 | ספסיבה קינג- ג'ורג' | דרמה | שודר ב"ראשון בדרמה", ערוץ 3 בכבלים |  | נתי אדלר | נתי אדלר ואיגור ויזמנסקי | בתמיכת קרן מקור וicp. זוכה פרס הבימוי והצילום בתחרות ע"ש מוגרבי. (98) |
| 1995 | אפס בהתלהבות | סרט סטודנטים | 10 דק', 16 מ"מ |  | נתי אדלר | נתי אדלר | זוכה פרס הסרט הקצר הטוב ביותר בתחרות המכון הישראלי לקולנוע (95). פרס ע"ש עוזי פרס פסטיבל מינכן לסרטי סטודנטים, ועוד |
בנוסף, ביים גם סרטי דוקו כמו: "מכתב אישום" – על רצח רבין. "הזאב" – על זאב רוזנשטיין. וחלק מהפרקים בסדרות דרמה כמו: "דקות של תהילה". ו"תיק סגור".
פיתוח גוף

מר אולימפיה 2008, דקסטר ג'קסון
מפתחת הגוף, בטי פריסו, 2001
פיתוח גוף הוא משטר של תרגילים שנועדו לפתח את שריריו של אדם, ולחטב את גופו.
כפעילות תחרותית, מטרת פיתוח הגוף היא להציג את מסת השרירים, גודלם וחיטובם, באופן האומנותי, הסימטרי והאסתטי ככל האפשר. לצורך כך נדרש מפתח הגוף לשימוש באימוני משקולות, במכשירי אימון ובתרגילי התנגדות אחרים, באופן קבוע ואינטנסיבי, שניתן לתארו כאימון ספורט.
הגדרת התחום

פיתוח גוף ברמה תחרותית מחייב אימון במשך מספר שנים, וכולל ביצוע תרגילי אימון משקולות, מפרך ואינטנסיבי, במקביל למשטר תזונה קפדני במיוחד, והקפדה על שעות שינה סדירות וממושכות. מפתחי גוף רבים משתמשים בתוספי מזון שונים, ולעיתים אף בסטרואידים אנבוליים ובחומרים אחרים. השימוש על בסיס קבוע בסטרואידים אנבוליים בתחום פיתוח הגוף הוא אחד הגורמים לכך שהוא אינו יכול להיות מוכר כספורט אולימפי.
הגדרת התחום כמקצוע ספורט אינה ברורה מאליו למתבונן, הרואה את "תחרויות פיתוח הגוף", בהן מופיעים המתעמלים על במה, כשגופם מרוח בשמן, והם מציגים לקהל את שריריהם בתנוחות קבועות שונות. אולם למעשה, עיקר הפעילות הספורטיבית נעשית על ידי האדם עצמו, במשך מספר שנים, ביחידוּת בחדר הכושר. בניגוד לתחרויות מוכרות אחרות, רק התוצאה הסופית נבחנת בטקס בסוף התהליך, ולא התהליך עצמו.
הגדרתו של תחום פיתוח הגוף התחרותי כענף ספורט, שנויה במחלוקת. מצד אחד, אין ספק כי התחום מתמקד באמנות עיצוב הגוף והאסתטיקה. על כן הוא עשוי להיחוות כסוג של אמנות או "תחרות יופי". מצד שני, אורח החיים המאפשר הגעה למראה הרצוי מחייב אימוני ספורט (משקולות והתנגדות) אינטנסיביים וקשים באופן קבוע. כתבי עת מקצועיים, כדוגמת Sports Med‏ המתמחה ברפואת ספורט, מתייחסים לתחום כאל ענף ספורט.
תחרויות פיתוח גוף

ספורטאי פיתוח הגוף מתחרים בתחרויות מקומיות, ארציות ובינלאומיות. התחרות החשובה בענף זה היא מר אולימפיה. במהלך התחרות מציגים מפתחי הגוף את גופם בפני צוות השופטים, הבוחן לא רק את גודלו ועיצובו, אלא גם את הפרופורציות בין השרירים, בנוסף גם את החיטוב והייבוש של המתחרה ואת מסת השריר והחיטוב בפלג הגוף התחתון (רגליים).
על כל מפתח גוף מקצועי לשמור על תזונה נכונה במהלך כל השנה, במיוחד לפני תחרויות, להתאמן זמן רב במכון הכושר וכן להקפיד על מספר שעות מנוחה.
טרם עלייתם לבמה, המתמודדים מורחים על גופם שמן מיוחד, המשווה לגופם מראה שזוף על מנת להדגיש את שריריהם ככל האפשר.
תחרויות פיתוח גוף > קריטריונים לשיפוט בתחרויות פיתוח הגוף

במסגרת השיפוט מוערכים שישה פרמטרים:
גודל מסת הגוף
רמת אחוז השומן בגוף / חיטוב
סימטריה ופרופורציה בין חלקי הגוף השונים
דגש על שרירי הרגליים והיחס לפלג גוף עליון בהתאמה
אסתטיקה גופנית
רמת הצגת השרירים וההופעה הכללית.
תחרויות פיתוח גוף > קטגוריות השיפוט

תחרויות פיתוח גוף נערכות לרוב בשבע קטגוריות לגברים, לפי משקל, ובקטגוריה נוספת לנשים. קטגוריות משקל הגוף בתחרות הן:
עד 65 קילוגרם
עד 70 קילוגרם
עד 75 קילוגרם
עד 80 קילוגרם
עד 85 קילוגרם
עד 90 קילוגרם
מעל 90 קילוגרם
משקל הגוף של כל מתחרה ייבדק בערב שלפני התחרות. בעת השקילה יש ללבוש מכנסי ספורט בלבד. מתמודד שמשקלו הוא מעל הקטגוריה בה הוא מבקש להתחרות, יקבל כ-30 דקות להגיע למשקל הדרוש.
תחרויות פיתוח גוף > תחרויות בישראל

בישראל ישנם מספר איגודים בהם ניתן להתחרות בתחרויות פיתוח גוף, כמו:
האגודה הלאומית של מפתחי הגוף לחובבים - NABBA ישראל
הפדרציה הבינלאומית של פיתוח הגוף - IFBB ישראל
האגודה העולמית לפיתוח הגוף - WABBA
NAC ISRAEL
WNBF ISREAL - אגודה לפיתוח גוף טבעי
שימוש בתוספים > תוספי מזון

על מנת להתפתח ולספק לגוף את המרכיבים הדרושים לו ולסייע לו בבניית השריר, בשריפת שומן, בקבלת אנרגיה ועוד - צורכים מפתחי הגוף (בעיקר המקצוענים) תוספי מזון. לעיתים אלו תוספים לא חוקיים כגון סטרואידים.
מגוון המוצרים הרחב (המשמש גם אנשים שאינם עוסקים בפיתוח הגוף) כולל:
אבקות לעלייה במסה ("גיינרים") - אבקות עשירות בקלוריות המסייעות לעליה במשקל. אלו חשובות בעיקר לאנשים רזים או לבעלי חילוף חומרים מהיר, כמו כן היא גם מיועדת לאלו שצריכים להשלים ערכים בתזונה היומית שלהם. אבקות אלו מכילות בעיקר פחמימות וחלבונים.
אבקות חלבון - מספקות כמות גדולה של חלבונים לאנשים החסרים את כמות החלבונים הנדרשת וכן כתחליף לארוחה. את המוצר לוקחים בדרך כלל לאחר אימון הכוח על מנת לספק לגוף את כמות החלבונים הנדרשת לבנייה מחודשת של השריר. יתרונן העיקרי של אבקות החלבון הוא בהיותן נוחות לשימוש וצריכה וכמכילות חלבון מפורק חלקית ומהיר אשר נספג במהירות, יחד עם זאת אין חלבון זה שונה מחלבון הניתן להשיג מכל מקור אוכל אחר כגון קוטג' או טונה.
שימוש בתוספים > סטרואידים

הסטרואידים אינם משמשים אך ורק לפיתוח הגוף אלא גם לטיפול במגוון רחב של בעיות בריאותיות:
שיקום נפגעי תאונות, טיפול בתת משקל, בלימת דלקת, חלבונים לא תקינים, בניית רקמת עצמות, שיפור מצבי הרוח, זירוז החלמה וצמיחה.
ספורטאים משתמשים בסטרואידים (במינון ובכמויות מסוימות) על מנת לשפר את יכולתם. השימוש בסטרואידים מסייע בפיתוח כוח מוגבר, הגדלת נפח השרירים, התאוששות מהירה של השריר לאחר אימון, הפחתת באחוזי שומן ועלייה בקצב ההזעה. בפרט, בקרב מפתחי גוף, צריכת סטרואידים מאפשרת אימון הכולל יותר סטים, מספר חזרות רב יותר ומשקלים כבדים יותר.
תופעות לוואי שליליות בשימוש בסטרואידים:
שינויים בלב ובכלי דם, שינויים בתפקודי הכבד, תוקפנות מוגברת, לחץ דם גבוה, פגיעה במערכת הרבייה, קול עמוק יותר, שיעור יתר, שינויים באיברי המין ועוד.
שימוש בתוספים > סינטול

סינטול הוא סוג של שמן - נמצא בשימוש בעיקר למטרות הגדלת שרירים קטנים. הסינטול מאפשר את הגדלת נפח השריר, אך אינו מוסיף לכוחו. השימוש הוא בהזרקה מקומית לשריר המטרה.
תזונה ומנוחה

התזונה היא מרכיב מהותי בפיתוח הגוף. יש להקפיד על תפריט בריא הכולל את הכמות הרצויה של מינרלים וויטמינים וזאת כדי לשמור על בריאות הגוף ולסייע לו להתפתח כראוי, יש לאכול כמות גדולה של חלבונים ופחמימות שהם אבות המזון המרכיבים והבונים את השריר. גם מנוחה חשובה מאוד למפתחי הגוף, עליהם להקפיד על 8 שעות שינה לפחות, כיוון ששרירים גדלים ומתפתחים במנוחה, שכן במנוחה מופרשים הורמונים אנבוליים (בוני שריר) כמו הורמון גדילה GH וטסטוסטרון.
מפתחי גוף מפורסמים

יוג'ין סאנדוב (אנ') - ה"אבא של פיתוח הגוף".
ארנולד שוורצנגר - שחקן קולנוע ומושל קליפורניה.
לו פריגנו - הענק הירוק בסדרת הטלוויזיה.
רוני קולמן - זכה 8 פעמים בתחרות מר אולימפיה, שיא זכיות.
לי הייני(אנ') - זכה 8 פעמים בתחרות מר אולימפיה, שיא זכיות.
מפתחי גוף מפורסמים בישראל

אלי האנה - מר עולם הישראלי הראשון.
תאי בן ברוך - אלוף אירופה 2021, אלוף אירופה לנוער, שבע פעמים מר ישראל, כשפעמיים מתוכן גם אלוף האלופים.
נועה נובק - אלופת אירופה 2021, חמש פעמים זכתה בתואר מיס ביקיני וארבע פעמים הייתה אלופת האלופות.
ליאור קוגן - אלוף העולם הטבעי לשנת 2022 ובעלים של רשת מכוני הכושר GREENBODY.
דני קגנוביץ - מר יוניברס 2014
ראו גם

מר אולימפיה
מיס אולימפיה
הערות שוליים

↑  הגדרת הערך bodybuilding באנציקלופדיה בריטניקה
↑  תזונה לעלייה במסת שריר: 10 טיפים מנצחים לבניית מסת שריר, באתר ויטה פלוס, ‏2020-01-23
↑  מיכל יעקב יצחקי, זה שעולה הוא זה שיורד, מעריב 2007
↑  איתי זיו, האם פיתוח גוף וריצה הולכים ביחד?, ספורט-ווב, 2012
↑  ,Lambert, Frank, Evans, Macronutrient Considerations for the Sport of Bodybuilding, Sports Med 2004; 34 (5): 317-327,
1 2  איתן גפן, עשו היסטוריה: תאי ונועה הם זוג בחיים - וגם אלופי אירופה בפיתוח גוף, באתר ynet, 12 בדצמבר 2021
| --- | --- |
בקרת זהויות :  NLI: 987007282665005171  GND: 4069572-4  LCCN: sh85015263  NKC: ph122012
אריאל פיקאר

| --- | --- |

צילום מאוקטובר 2021
 לידה:  1965 (בן 60 בערך) 
 מדינה:  ישראל 
 השכלה:  אוניברסיטת בר-אילן 
 
הרב ד"ר אריאל פיקאר (נולד בשנת 1965) עוסק בהגות, מחקר וחינוך במכון שלום הרטמן. הוא מלמד יהדות במרכז האקדמי שלם ובמכון שכטר למדעי היהדות..
ביוגרפיה

נולד במרסיי שבצרפת כבן הבכור מבין שלושה ילדים לברוך (ז'אן-בנואה), בן למשפחה מיהדות אלזס, וז'קלין, בת לאם שהגרה מאלג'יריה לצרפת ולאב שהגר מגרמניה לצרפת. בשנת 1969, כשפיקאר היה בן ארבע, עלו לישראל והתיישבו בירושלים. אביו, בוגר לימודי הנדסה, נפל בגיל 32 במלחמת יום הכיפורים. פיקאר למד בישיבה התיכונית נתיב מאיר ובישיבת ההסדר הר עציון, באלון שבות. הוסמך לרבנות על ידי הרבנות הראשית לישראל. בוגר המכון להכשרת מורים במכללת הרצוג ובעל תואר ראשון בתלמוד ותואר שני ושלישי בלימודי פרשנות ותרבות באוניברסיטת בר-אילן, כאשר עבודת הדוקטורט שלו עסקה בפסיקתו ההלכתית של הרב עובדיה יוסף, ויצאה לאור כספר בהוצאת בר-אילן ב-2007.
שימש כרב הקיבוץ שלוחות בעמק בית שאן בין השנים 1994–2001, לימד במדרשת עין הנצי"ב, וכן שימש כר"מ בישיבת מעלה גלבוע בין השנים 1999–2001.
ב-2009 התמודד פיקאר בבחירות לכנסת השמונה עשרה ברשימת התנועה הירוקה-מימד, והוצב במקום השביעי בה.
החל מ-2001 הוא עמית מחקר במכון שלום הרטמן ומורה בתוכניות המכון השונות. בין השנים 2009–2018 היה המנהל החינוכי של תוכנית בארי במכון שלום הרטמן. בין השנים 2018–2020 היה מנהל מרכז קוגוד לחקר המחשבה היהודית ולהגות עכשווית. בעבר לימד בחוג למיסטיקה ורוחניות במכללה האקדמית צפת ובפקולטה למשפטים בקריה האקדמית אונו.
פרסם מספר מאמרי הגות העוסקים בקיום הדתי בזמן הזה, את משנתו החינוכית תיאר במאמרים "חינוך יהודי-ישראלי", "אתגרי החינוך היהודי-פלורליסטי". כתב אודות החובה ההלכתית–מוסרית של חתימה על כרטיס אדי לתרומת איברים, על צדק מקראי בכלכלה מודרנית, על מעמדם של פליטים ומהגרים בישראל, על יחסי דת ומדינה בישראל, על איזון ובקרה בין רשויות השלטון, ועל הלכה ישראלית והיחס בין חוק, הלכה ותרבות. על השמיטה בזמן הזה. על השלכות הקורונה על תפיסת העבודה של האדם.
מתגורר בירושלים, נשוי לשלי לבית סיטנר, אב לחמישה. אחיו הוא ד"ר אבי פיקאר.
ספריו

משנתו של הרב עובדיה יוסף בעידן של תמורות - חקר ההלכה וביקורת תרבות, הוצאת אוניברסיטת בר-אילן (2007)
הלכה בעולם חדש - שיח רבני בחברה מודרנית, הוצאת כתר ומכון שלום הרטמן (2012)
לראות את הקולות - מסורת, יצירה וחירות פרשנית, הוצאת בית-יצירה עברית, מכון שלום הרטמן, ידיעות אחרונות, ספרי חמד (2016)
בלשון בני אדם - יסודות להתחדשות יהודית-ישראלית, הוצאת כרמל ומכון שלום הרטמן (2019)
הערות שוליים

↑  אריאל פיקאר באתר מכון שלום הרטמן
↑  אריאל פיקאר, על מקומה של הלכה ביהדות מודרנית, מקור ראשון, מוסף "שבת", 21 באפריל 2011, 21 באפריל 2011
אריאל פיקאר, א־לוהים בשפת אדם, מקור ראשון, מוסף "שבת", 8 בנובמבר 2013, 8 בנובמבר 2013
אריאל פיקאר, לצאת מן הקיבעון: להחזיר את החוויה הרוחנית לתפילה, nrg יהדות, 28 באפריל 2014 (המאמר המלא הופיע בכתב העת "דעות" גיליון 65 (ניסן-אייר תשע"ד) "מן המיצר - על מושג ההשגחה בעולם המודרני", אתר 'על דעת הקהל', 31.1.2019 https://blog.hartman.org.il/post/supervision
↑  "חינוך יהודי-ישראלי"
↑  "אתגרי החינוך היהודי-פלורליסטי"
↑  אריאל פיקאר, חשיבותה של תרומת איברים על פי ההלכה
↑  אריאל פיקאר, צדק מקראי במדינה מודרנית, באתר מוסף שבת של מקור ראשון, ‏יולי 2015
↑  ״כאזרח מכם יהיה לכם הגר״, באתר על דעת הקהל, ‏24.1.2018
↑  אריאל פיקאר, חזון חדש ליחסי דת ומדינה בישראל, על דעת הקהל, 24.5.18
↑  הרשות נתונה: בקרה בין רשויות – ממקורות היהדות ועד הפוליטיקה של ימינו, באתר על דעת הקהל, ‏12.12.2019
↑  אריאל פיקאר, צועדים לקראת הלכה ישראלית, מוסף שבת של מקור ראשון, ויצא תשפ"א 6.11.2020
↑  אריאל פיקאר, "שמיטה במאה ה-21, חלק א - לא רק חקלאות גם צרכנות; חלק ב - שינויים באורחות החיים". פורסם באתר מכון הרטמן 12 באוגוסט 2021
↑  אריאל פיקאר, מקללה לברכה - על ההזדמנות שהביאה הקורונה לעולם העבודה פורסם בכתב העת אופקים, גיליון מס' 1 (סתיו תשפ"ב 2021), בהוצאת מכון שלום הרטמן
↑  15 סרטונים קצרים אודות הספר, באתר YouTube
| --- | --- |
בקרת זהויות :  NLI: 987007266688405171  BnF: cb145994899 (data)  GND: 13768309X  ISNI: 0000 0000 6659 0833  LCCN: no2004055896  VIAF: 76565265   WorldCat (עם VIAF): 76565265
בן הערובה

| --- | --- |

 מידע כללי
 מאת:  אסתר שטרייט-וורצל 
 שפת המקור:  עברית 
 סוגה:  רומן
 הוצאה
 הוצאה:  עמיחי
 תאריך הוצאה:  1987 
 קישורים חיצוניים
 הספרייה הלאומית:  001068340
 
בן הערובה הוא רומן לבני הנעורים מאת אסתר שטרייט-וורצל שראה אור בשנת 1987 בהוצאת עמיחי. זהו ספרה העשירי של הסופרת, והוא פורסם בשני כרכים.
עלילה

בועז אשכול טס לאנגליה, שם נחטף על ידי אחמד ונדיה. אחמד ונדיה מאורסים זה לזה, ואחמד רוצה לשחרר את משפחתה של נדיה מהשבי בישראל על ידי בקשת כופר. אחמד מענה את בועז, אך נדיה שהיא אחות במקצועה, מטפלת בו בעדינות. בועז מצר על כך ששנאתה גורמת לה להשתתף בחטיפתו, ובפעילות כנגד מדינת ישראל. הדבר גורם מריבות בין בני הזוג. אחמד לא סומך על נדיה. הוא מעביר את בועז לידי אולריקה, אישה גרמניה המשתייכת לארגון ניאו נאצי, וגם לארגון המהפכה האדומה. אולריקה שונאת יהודים ושואבת הנאה מרובה מהשפלתו של בועז. בינתיים באנגליה יהושע איש הביטחון הישראלי עלה על עקבותיו של בועז, ומתעמת עם אחמד. במהלך העימות, אחמד נהרג ואילו נדיה בסיוע ראפיק נוסעת לגרמניה ומאתרת את בועז בשנית. ראפיק הוא למעשה, יוסי, בחור תל אביבי, שחי במסווה כבר כמה שנים, בארגון פת"ח. יהושע ביקש ממנו לסייע לו להציל את בועז. הוא עושה זאת תוך כדי ניסיון לא לחשוף את עצמו.
פרנץ יוזף הוא הנדסאי גרמני שמצליח לפתח נוסחה מיוחדת לסגסוגת מתכת. במהלך משא ומתן עם הסובייטים הוא נתקל בזקן יהודי ובמשפחתו, אליהם חש זיקה מיוחדת אף על פי שאינו יודע למה. הסובייטים מנסים בדרכי סחיטה לקבל ממנו את הנוסחה, אבל פרנץ מצליח להגן על הסוד. צמד העלילות משתלבות כאשר בתו של פרנץ שומעת את בועז מקיש על הקיר קוד SOS. פרנץ פונה לרשויות והם מצילות אותו דקות ספורות לפני שנדיה וראפיק עומדים להרוג אותו. נדיה וראפיק מועברים לכלא בישראל.
בועז חוזר לישראל עם משפחתו. שם הוא עובר תהליך החלמה מחוויית החטיפה הקשה. המשפחה מזמינה את פרנץ לבקר אותם. במהלך הביקור פרנץ נזכר בעברו בארץ. פרנץ (פרנץ יוסף) עלה לארץ אחרי מלחמת העולם השנייה והתגורר בקיבוץ בחברת ילדים. לאחר שלא הצליח להשתלב בארץ עזב ונסע לדודתו בגרמניה. שם הצליח מאוד והדחיק את עברו הכאוב.
בזמן שבועז מנסה לחזור לשגרה, יוסי עדיין כלוא יחד עם עצירים ביטחוניים. אף על פי שכל רצונו להשתחרר מתפקידו, מפקדיו מסרבים לשחרר אותו. בזכות מאמציו, הפעולה הגדולה שתכננו האסירים, לא יצאה לפועל. יוסי משוחרר ממעצר, וחוזר לחייו האמיתיים. הסובייטים מאיימים על חיי המשפחה שפרנץ פגש, בברית המועצות. הוא בהתחלה לא מבין מדוע, עד כי מסתבר כי הם קרובי משפחה. פרנץ חותם על ההסכם ומשחרר את קרובי משפחתו. הוא מחליט ומגלה למשפחתו על יהדותו. הם מתקשים לקבל זאת. הסיפור נחתם כאשר בועז שמרגיש טוב יותר, מוזמן לחתונתו של יוסי עם בחירת ליבו עדנה.